b'\n_START_ARTICLE_\nMauritanian vaakuna\n_START_PARAGRAPH_\nMauritanian vaakuna on Mauritanian symboli, joka hyv\xc3\xa4ksyttiin 1. huhtikuuta 1959. Siin\xc3\xa4 on vihre\xc3\xa4ss\xc3\xa4 ympyr\xc3\xa4ss\xc3\xa4 keltaiset kuunsirppi ja viisisakarainen t\xc3\xa4hti. Vihre\xc3\xa4 v\xc3\xa4ri, kuunsirppi ja viisisakarainen t\xc3\xa4hti ovat islamin symboleita. Keltainen kuvaa Saharan hiekkaa. Kuunsirpin edess\xc3\xa4 on palmu ja maissin tai hirssin t\xc3\xa4hk\xc3\xa4. Ympyr\xc3\xa4n keh\xc3\xa4\xc3\xa4n ylh\xc3\xa4\xc3\xa4lle on kirjoitettu maan virallinen nimi Mauritanian islamilainen tasavalta arabiaksi: \xd8\xa7\xd9\x84\xd8\xac\xd9\x85\xd9\x87\xd9\x88\xd8\xb1\xd9\x8a\xd8\xa9 \xd8\xa7\xd9\x84\xd8\xa5\xd8\xb3\xd9\x84\xd8\xa7\xd9\x85\xd9\x8a\xd8\xa9 \xd8\xa7\xd9\x84\xd9\x85\xd9\x88\xd8\xb1\xd9\x8a\xd8\xaa\xd8\xa7\xd9\x86\xd9\x8a\xd8\xa9 (Al-\xc4\x9eumh\xc5\xabriyyah al-Isl\xc4\x81miyyah al-M\xc5\xabr\xc4\xabt\xc4\x81niyyah) ja alhaalle ranskaksi: R\xc3\xa9publique islamique de Mauritanie.'